CELEX: 62022TN0001
Language: fi
Date: 2022-01-04 00:00:00
Title: Asia T-1/22: Kanne 4.1.2022 – Airoldi Metalli v. komissio

21.2.2022   
            
            
               FI
            
            
               Euroopan unionin virallinen lehti
            
            
               C 84/46
            
         
      Kanne 4.1.2022 – Airoldi Metalli v. komissio
      (Asia T-1/22)
      (2022/C 84/65)
      Oikeudenkäyntikieli: englanti
      
         Asianosaiset
      
      
         Kantaja: Airoldi Metalli SpA (Molteno, Italia) (edustajat: asianajaja M. Campa, D. Rovetta, P. Gjørtler ja V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöönotosta Kiinan kansantasavallasta peräisin olevien alumiinilevyvalmisteiden tuonnissa 8.10.2021 annetun komission täytäntöönpanoasetuksen (EU) 2021/1784
               
            
                  —
               
               
                  velvoittamaan Euroopan komission korvaamaan kantajan oikeudenkäyntikulut tässä menettelyssä
               
            
         Oikeudelliset perusteet ja pääasialliset perustelut
      
      Komission täytäntöönpanoasetuksen (EU) 2021/1784 (1) kumoamista koskevan kanteen tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: Ilmeinen arviointivirhe vahinkoanalyysin ja syy-yhteysanalyysien sekä asianmukaisen ilmoittamisen puuttumisen osalta.
               
            
                  2)
               
               
                  Toinen kanneperuste: Euroopan komissio on arvioinut ilmeisen virheellisesti merkittävien vääristymien mahdollista olemassaoloa tietyssä maassa tai kyseisen maan tietyllä sektorilla.
               
            
         (1)  Lopullisen polkumyyntitullin käyttöönotosta Kiinan kansantasavallasta peräisin olevien alumiinilevyvalmisteiden tuonnissa 8.10.2021 annettu komission täytäntöönpanoasetus (EU) 2021/1784 (EUVL L 359, s. 6).